“Bankbesonderhede of ’n deposito sal nie van jou verwag word wanneer jy aanlyn ‘n kompetisie wen nie,” waarsku talle Instagram-beïnvloeders.
Bekendes met groot hoeveelhede aanhangers se profiele word deesdae op sosiale netwerke nagemaak. Die nagemaakte profiel stuur aan jou ’n boodskap, wat lyk asof dit van die regte persoon kom, wat sê jy het geld of ’n kompetisie gewen. Dié boodskap vereis dan dat jy jou bankbesonderhede of ’n deposito moet gee. Nog ’n bekende wie se profiel onlangs nagemaak is, is Germandt Geldenhuys, die Binnelanders-akteur.
Moet nooit ander blaaie en vriendversoeke aanvaar wat agterdog wek nie. Volg slegs die amptelike blaaie van bekendes tensy hulle bekendmaak het hulle het ’n ander profiel geopen.